CELEX: 32011D0857
Language: bg
Date: 2011-12-19 00:00:00
Title: Решение 2011/857/ОВППС на Съвета от 19 декември 2011 година за изменение и удължаване на срока на действие на Съвместно действие 2005/889/ОВППС за създаване на мисия на Европейския съюз за подпомагане на контролно-пропускателен пункт Рафа (EU BAM Rafah)

21.12.2011   
            
            
               BG
            
            
               Официален вестник на Европейския съюз
            
            
               L 338/52
            
         РЕШЕНИЕ 2011/857/ОВППС НА СЪВЕТА
   от 19 декември 2011 година
   за изменение и удължаване на срока на действие на Съвместно действие 2005/889/ОВППС за създаване на мисия на Европейския съюз за подпомагане на контролно-пропускателен пункт Рафа (EU BAM Rafah)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално членове 28, 42, параграф 4 и член 43, параграф 2 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:
   
               (1)
            
            
               На 12 декември 2005 г. Съветът прие Съвместно действие 2005/889/ОВППС за създаване на мисия на Европейския съюз за подпомагане на контролно-пропускателен пункт Рафа (EU BAM Rafah) (1).
            
         
               (2)
            
            
               На 26 май 2011 г. Съветът прие Решение 2011/312/ОВППС (2) за изменение на Съвместно действие 2005/889/ОВППС и удължаване на срока му на действие до 31 декември 2011 г..
            
         
               (3)
            
            
               На 8 ноември Комитетът по политика и сигурност (КПС) препоръча удължаване от технически характер на срока на мисията с нови 6 месеца.
            
         
               (4)
            
            
               EU BAM Rafah следва да бъде удължена от 1 януари 2012 г. до 30 юни 2012 г. въз основа на настоящия ѝ мандат.
            
         
               (5)
            
            
               Необходимо е също така да се определи референтната сума, предназначена за покриване на свързаните с EU BAM Rafah разходи за периода от 1 януари 2012 г. до 30 юни 2012 г.
            
         
               (6)
            
            
               EU BAM Rafah ще се провежда в обстановка, която може да се влоши и да възпрепятства постигането на целите на външната дейност на Съюза, установени в член 21 от Договора за Европейския съюз,
            
         ПРИЕ НАСТОЯЩОТО РЕШЕНИЕ:
   Член 1
   Съвместно действие 2005/889/ОВППС на Съвета се изменя, както следва:
   
               1.
            
            
               Член 12 се заменя със следното:
               „Член 12
               Сигурност
               1.   Командващият гражданските операции ръководи дейността на ръководителя на мисията по планирането на мерките за сигурност и осигурява тяхното правилно и ефективно прилагане за целите на EU BAM Rafah, в съответствие с членове 5 и 9, съгласувано с Дирекцията по сигурността на Европейската служба за външна дейност (ЕСВД).
               2.   Ръководителят на мисията отговаря за сигурността на EU BAM Rafah и осигурява спазването на минималните изисквания за сигурност, приложими към EU BAM Rafah, в съответствие с политиката на ЕС относно сигурността на персонала, разположен извън ЕС за оперативни нужди, съгласно дял V ДЕС и свързаните с него инструменти.
               3.   Ръководителят на мисията се подпомага от старши служител по сигурността на мисията (СССМ), който докладва на ръководителя на мисията и също така поддържа тесни служебни взаимоотношения с Дирекцията по сигурността на ЕСВД.
               4.   Преди да поеме функциите си, персоналът на EU BAM Rafah преминава задължително обучение за сигурност в съответствие с оперативния план (OPLAN). Той преминава и редовно опреснително обучение на място, организирано от СССМ.“
            
         
               2.
            
            
               Член 13, параграф 1 се заменя със следното:
               „1.   Референтната сума, предназначена за покриване на свързаните с мисията разходи за периода от 25 ноември 2005 г. до 31 декември 2011 г., е в размер на 21 570 000 EUR.
               Референтната сума, предназначена за покриване на свързаните с мисията разходи за периода от 1 януари 2012 г. до 30 юни 2012 г., е в размер на 970 000 EUR“.
            
         
               3.
            
            
               В член 16 втората алинея се заменя със следното:
               „Срокът му на действие изтича на 30 юни 2012 г.“
            
         Член 2
   Настоящото решение влиза в сила в деня на приемането му.
   Прилага се от 1 януари 2012 г.
   
      Съставено в Брюксел на 19 декември 2011 година.
      
         
            За Съвета
         
         
            Председател
         
         M. DOWGIELEWICZ
      
   
   
      (1)  ОВ L 327, 14.12.2005 г., стр. 28.
   
      (2)  ОВ L 140, 27.5.2011 г., стр. 55.